
Upute o provođenju Protokola o kontroli ulaska i izlazaka u OŠ Retkovec

Poštovani, roditelji/skrbnici i posjetitelji škole, 
Ministarstvo znanosti, obrazovanja i mladih je dana 2. siječnja 2025. godine donijelo Protokol o kontroli ulaska i izlaska u školskim ustanovama. Protokolom su jasno definirani postupci koje svaka škola mora provoditi u svrhu zaštite sigurnosti učenika i zaposlenika škole.

Osnovna škola Retkovec obavezna je provoditi postupke kao što su:  
· obavezno zaključavanje ulaznih vrata,  
· najava posjeta i ulaska u školu,  
· utvrđivanje identiteta roditelja/skrbnika i posjetitelja škole 
· evidentiranje roditelja/skrbnika i vanjskih posjetitelja škole 

Nastavno na navedene obaveze, OŠ Retkovec određuje način ulaska i boravka u školskoj ustanovi  za roditelje i posjetitelje kako bi se povećala sigurnost učenika i zaposlenika škole. 

Ulasci i izlasci iz škole za roditelje/skrbnike i pratitelje učenika i ostalih posjetitelja škole

· Roditelji/skrbnici i ostali posjetitelji škola, mogu ulaziti u školsku ustanovu samo uz prethodnu najavu (u dogovoru s učiteljem, ravnateljem ili stručnim suradnikom) ili na poziv od strane školske ustanove, o čemu se obavještava radnik na ulazu u školsku ustanovu. 
· Zaštitar ili radnik školske ustanove zadužen za nadzor, obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. 
Osobi koja to odbije neće se dopustiti ulazak u školsku ustanovu. 
· Radnik školske ustanove zadužen za nadzor, dužan je preuzeti stranku na ulazu, evidentirati je, te nakon sastanka ispratiti stranku iz školske ustanove. 
· U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice. Nakon završetka roditeljskog sastanka razrednik prati roditelje do izlaza iz škole. 
· Kad roditelji/skrbnici dolaze na informacije o učenicima, obavezni su poštovati raspored koji objavljuje školska ustanova (obavezno je najaviti se dan ranije do 17 sati osobi s kojoj se namjeravate sastati)  stoga molimo roditelje/skrbnike da dolaze isključivo u tom vremenu. 


Pregled osoba i predmeta učenika i drugih posjetitelja školskih ustanova 

· U slučaju potrebe, zaštitar, radnik škole ili osoba koja je zadužena za poslove nadzora, uz zahtjev za uvid u osobni dokument s fotografijom, može izvršiti i sigurnosni pregled posjetitelja i njegovih stvari.
· Osobama koje ne dopuštaju uvid u osobni dokument ili obavljanje sigurnosnog pregleda, ulazak u školu neće biti dopušten. 
· Sigurnosni pregled učenika i njihovih predmeta mogu provoditi i odgojnoobrazovni radnici tijekom održavanja nastave. 
· Predmeti pogodni za nanošenje ozljeda ili drugi nezakoniti predmeti privremeno će se zadržati, a o njihovu pronalasku obavijestit će se ravnatelj, stručne službe, roditelji i policija kada su ispunjeni uvjeti za policijsko postupanje. 
• Osobama koje ne dopuštaju obavljanje pregleda neće se dopustiti ulazak u školsku ustanovu. 

Poštovani roditelji/skrbnici i posjetitelji škole, vjerujemo da ćete i vi doprinijeti većoj sigurnosti boravka naših učenika i svih zaposlenika škole, pridržavajući se navedenih pravila u ovom protokolu. 

VAŽNI BROJEVI:
+ 385 112 - Jedinstveni europski broj za hitne službe u RH 
+ 385 192- Policija
+ 385 193- Vatrogasci 
+385 194 – Hitna medicinska služba

